aelius-aristides.ieroi-lo-goi-d 326
ἤ τινα δεικνύναι μοι καὶ φράζειν ὡς ὁ Ῥώσανδρος δύναται δηλοῦν τὸν θεὸν , καὶ τὴν ἀπόδειξιν αὐτοῦ ποιεῖσθαι διὰ γραμμῆς τινος ὥσπερ οἱ γεωμέτραι , γράψαντα δύʼ ἑξῆς ὀνόματα ἐπὶ τῆς γῆς ἐξ ἴσου , τὸ μὲν Ῥώσανδρος , τὸ δὲ ἕτερον Θεόδοτος · καί πως τοῦτο Θεοδώτης ἦν ἐν τῇ γραφῇ . σαφὲς δʼ εἶναι τοῦτό γε , ὡς ἄρα ὁ Θεόδοτος ὁ ἰατρὸς τὸν θεὸν δηλοῖ , ταυτὸν οὖν δύνασθαι καὶ τὸν Ῥώσανδρον , ἐπείπερ ἴσον γε Ῥώσανδρος καὶ Θεόδοτος . τοσαῦτα μὲν περὶ τοῦ ὀνόματος ἐδήλωσε τοῦ Ῥωσάνδρου . συνέβαινε δέ μοι λαμβάνοντι μὲν τὰ προβλήματα καὶ καθισταμένῳ πρὸς τὸν ἀγῶνα ἀπορεῖσθαι καὶ μόλις ἀναφέρειν , ἐπιλείποντος τοῦ πνεύματος , προϊόντι δὲ τῶν προοιμίων ῥᾷον ἴσχειν ἤδη καὶ ἀναπνεῖν οἵῳ τε εἶναι , καὶ προϊόντος ἀεὶ τοῦ λόγου δυνάμεως ἐμπίπλασθαι μετὰ κουφότητος , καὶ συνείρειν οὕτως ὥσθʼ ἕπεσθαι μόλις τοὺς ἀκροωμένους . καὶ ἦν δὴ τὸ θέαμα κρεῖττον ἢ τὸ ἀκρόαμα γνώμην γʼ ἐμήν . ἐγένετο δὲ καὶ ἄλλοις ὀνείρατα ὑπὲρ ἐμοῦ φέροντα εἰς ταυτόν . τοῦτο μὲν Εὐάρεστος Κρὴς , τῶν ἐν φιλοσοφίᾳ διατριβόντων ἐλθὼν ἀπὸ Αἰγύπτου καθʼ ἱστορίαν τῶν περὶ τὸν θεὸν , γνώριμος καὶ συνήθης ἐμοὶ γεγονὼς ἐπὶ τῆς ἐν Αἰγύπτῳ διατριβῆς , ἔφη προστάξαι τὸν θεὸν αὑτῷ προτρέπειν ἐμὲ πρὸς τοὺς λόγους , ὡς παντὸς μᾶλλον ἐμοὶ προσήκοντος · τοῦτο δὲ Ἑρμοκράτει Ῥοδίῳ ποιητῇ μελῶν ὄναρ γίγνεται , ὡς αὐτὸς ἔφη πρὸς ἐμὲ ὁ Ἑρμοκράτης . ἐξελελοίπειν δʼ , οἶμαι , μίαν ἢ δευτέραν τινὰ ἡμέραν , ἔπειτʼ Ἀριστείδης ἀγανακτήσει καὶ φήσει τὸν στόμαχον ἀλγεῖν , οὐκ ἐθέλων λέγειν . οὕτω μὲν ἁπανταχόθεν εἰς συνέχειαν κατέστη τὸ πρᾶγμα . συνεκρότει δὲ καὶ προὐβίβαζε πολλαχῆ τὴν δύναμιν . τῶν τε γὰρ παλαιῶν ἀνδρῶν ἐν οἷς χρὴ διατρίβειν ἔφρασε , καὶ ποιητῶν λέγω καὶ τῶν ἄλλων , καί τινων καὶ καιρὸν ἔταξε τῆς χρήσεως · καί μοι πάντες οὗτοι μετʼ ἐκείνην τὴν ἡμέραν ἑταῖροι σχεδὸν ἐφάνησαν , τοῦ θεοῦ προξενήσαντος .
Lemmas: ἤ τις δείκνυμι ἐγώ καί φράζω ὡς ὁ Ῥώσανδρος δύναμαι δηλόω ὁ θεός , καί ὁ ἀπόδειξις αὐτός ποιέω διά γραμμή τις ὥσπερ ὁ γεωμέτρης , γράφω δύο ἑξῆς ὄνομα ἐπί ὁ γῆ ἐκ ἴσος , ὁ μέν Ῥώσανδρος , ὁ δέ ἕτερος Θεόδοτος · καί πως οὗτος Θεοδώτης εἰμί ἐν ὁ γραφή . σαφής δέ εἰμί οὗτος γε , ὡς ἄρα ὁ Θεόδοτος ὁ ἰατρός ὁ θεός δηλόω , τατός οὖν δύναμαι καί ὁ Ῥώσανδρος , ἐπεί ἴσος γε Ῥώσανδρος καί Θεόδοτος . τοσοῦτος μέν περί ὁ ὄνομα δηλόω ὁ Ῥ́ωσανδρος . συμβαίνω δέ ἐγώ λαμβάνω μέν ὁ πρόβλημα καί καθίστημι πρός ὁ ἀγών ἀπορέω καί μόλις ἀναφέρω , ἐπιλείπω ὁ πνεῦμα , προέρχομαι δέ ὁ προοίμιον ῥᾴδιος ἴσχω ἤδη καί ἀναπνέω οἷος τε εἰμί , καί προέρχομαι ἀεί ὁ λόγος δύναμις ἐμπίμπλημι μετά κουφότης , καί συνείρω οὕτως ὥστε ἕπομαι μόλις ὁ ἀκροάομαι . καί εἰμί δή ὁ θέαμα κρατύς ἤ ὁ ἀκρόαμα γνώμη γε ἐμός . γίγνομαι δέ καί ἄλλος ὄνειρος ὑπέρ ἐγώ φέρω εἰς τατός . οὗτος μέν Εὐάρεστος Κρής , ὁ ἐν φιλοσοφία διατρίβω ἔρχομαι ἀπό Αἴγυπτος κατά ἱστορία ὁ περί ὁ θεός , γνώριμος καί συνήθης ἐγώ γίγνομαι ἐπί ὁ ἐν Αἴγυπτος διατριβή , φημί προστάσσω ὁ θεός ἑαυτοῦ προτρέπω ἐγώ πρός ὁ λόγος , ὡς πᾶς μάλα ἐγώ προσήκω · οὗτος δέ Ἑρμοκράτης Ῥόδιος ποιητής μέλος ὄναρ γίγνομαι , ὡς αὐτός φημί πρός ἐγώ ὁ Ἑρμοκράτης . ἐκλείπω δέ , οἴομαι , εἷς ἤ δεύτερος τις ἡμέρα , ἔπειτα Ἀριστείδης ἀγανακτέω καί φημί ὁ στόμαχος ἀλγέω , οὐ ἐθέλω λέγω . οὕτως μέν ἁπανταχόθεν εἰς συνέχεια καθίστημι ὁ πρᾶγμα . συγκροτέω δέ καί προβιβάζω πολλαχῆ ὁ δύναμις . ὁ τε γάρ παλαιός ἀνήρ ἐν ὅς χρή διατρίβω φράζω , καί ποιητής λέγω καί ὁ ἄλλος , καί τις καί καιρός τάσσω ὁ χρῆσις · καί ἐγώ πᾶς οὗτος μετά ἐκεῖνος ὁ ἡμέρα ἑταῖρος σχεδόν φαίνω , ὁ θεός προξενέω .